Bagawan Bagaspati punika pandhita asipat danawa. Pratapanipun wonten ing Argabelah utawi Giri Purna. Senajan makaten, nanging pandhita linangkung, aludira seta. Dados tanda yektos sucining panggalihipun. Putranipun namung satunggal, putri akekasih Dewi Pujawati. Kagarwa dening Raden Narasoma. Sang Bagawan ngertos bilih ingang putra mantu rumaos lingsem kagungan marasepuh asipat ranseksa, mila sareng dipun semoni, ngrilakaken sariranipun dipun sedani. Mandar paring warisan aji Candrabirawa. Dewi Pujawati lajeng sesilih Dewi Setyawati. Raden Narasoma punika trah Brama lan Wisnu, canggah Resi manumayasa.